ועדת הכלכלה, כנסת 20, פרוטוקול מספר 504, 2017-05-23 13:15

חמד עמאר: צהריים טובים לכולם, אני פותח את ישיבת ועדת הכלכלה.

חמד עמאר: ואנחנו קודם כול נצביע על הרוויזיה של חבר הכנסת רוברט אילטוב.

חמד עמאר: מי בעד?

<לאה ורון: הבקשה עצמה.

חמד עמאר: על הבקשה.

<לאה ורון: ההצבעה כרגע היא על - - - של חבר הכנסת חאג' יחיא - -

עבד אל חכים חאג' יחיא: לא חאג' יחיא, לא ביקשתי.

<לאה ורון: - - סליחה, של רוברט אילטוב, לקיים רוויזיה.

חמד עמאר: פתחנו את זה.

חמד עמאר: בעד הרוויזיה – רוב

חמד עמאר: בקשת הרוויזיה של חבר הכנסת רוברט אילטוב אושרה.

<לאה ורון: הבקשה מאושרת.

חמד עמאר: הבקשה מאושרת.

עבד אל חכים חאג' יחיא: אני מתנגד.

<לאה ורון: חבר הכנסת יהודה גליק מצביע במקום חברת הכנסת נורית קורן, חבר הכנסת אורי מקלב מצביע במקום חבר הכנסת יעקב אשר.

יהודה גליק: הוא הצביע נגד.

יהודה גליק: רשמת?

עבד אל חכים חאג' יחיא: אני מתנגד, ברור.

<לאה ורון: זה לא אני רושמת, זה הפרוטוקול רושם.

יהודה גליק: אין בעיה.

יהודה גליק: פרוטוקול, בסדר.

חמד עמאר: אנחנו עכשיו מצביעים על הצעת חוק איסור הפליה במוצרים, בשירותים ובכניסה למקומות בידור ולמקומות ציבוריים, של חבר הכנסת רוברט אילטוב וחבר הכנסת יעקב מרגי וחברת הכנסת אורלי לוי אבקסיס.

חמד עמאר: מי בעד?

<אביגל כספי: מצביעים על שני הסעיפים יחד?

חמד עמאר: על כל החוק.

חמד עמאר: מי בעד?

חמד עמאר: 4 בעד.

חמד עמאר: מי נגד?

עבד אל חכים חאג' יחיא: נגד.

חמד עמאר: ואין נמנעים.

חמד עמאר: בעד הצעת החוק – רוב

חמד עמאר: נמנעים – אין

עבד אל חכים חאג' יחיא: יש לי הסתייגות.

חמד עמאר: יש לך הסתייגות?

עבד אל חכים חאג' יחיא: לקבוע עד מתי אפשר להגיש אותה.

חמד עמאר: הסתייגויות – עד מתי הוא - - -

<לאה ורון: הסתייגות על פי תקנון הכנסת זוהי הצעה שמוצעת לחברי הכנסת.

<לאה ורון: ככל שחברי הכנסת אינם מקבלים את ההצעה היא יכולה להירשם כהסתייגות.

יהודה גליק: להסתייגות יש זכות דיבור.

<לאה ורון: אז חבר הכנסת חאג' יחיא צריך להציע לכם את הצעתו, ואתם תחליטו אם אתם מקבלים אותה או שאינכם מקבלים.

רוברט אילטוב: אבל הצבענו כבר.

עבד אל חכים חאג' יחיא: אגיש הסתייגות בכל מקרה.

חמד עמאר: כבר הצבענו על החוק.

<לאה ורון: אתה יכול להגיש הסתייגות לדיבור.

רוברט אילטוב: עד ההצבעה, לא אחרי ההצבעה.

<לאה ורון: אתה מדבר על הסתייגות לדיבור או על הסתייגות מהותית?

עבד אל חכים חאג' יחיא: לא לא, אני מדבר על הסתייגות מהותית פה.

<לאה ורון: מהותית – אז צריך להציע את זה בישיבה.

חמד עמאר: אבל כבר הצבענו על החוק.

רוברט אילטוב: כבר הוצבע.

רוברט אילטוב: לא, סליחה, כבר הוצבע.

חמד עמאר: החוק כבר הוצבע.

עבד אל חכים חאג' יחיא: כן, אבל לא הקראת את הסעיף השני.

חמד עמאר: הקראנו את הסעיף השני בהתחלה, בדיון הקודם.

חמד עמאר: הקראנו את שני הסעיפים.

רוברט אילטוב: הקראנו.

רוברט אילטוב: לא היית פה.

חמד עמאר: והיא הסבירה גם את שני הסעיפים.

חמד עמאר: אז הסתייגות דיבור אתה רוצה?

עבד אל חכים חאג' יחיא: אז הסתייגות דיבור בשם המשותפת.

חמד עמאר: הסתייגות דיבור בשם המשותפת.

יהודה גליק: אני גם רוצה הסתייגות דיבור.

חמד עמאר: גם אתה רוצה הסתייגות דיבור.

אורי מקלב: אני מוותר - - -

חמד עמאר: אז יופי.

חמד עמאר: אז החוק עבר, ויועבר להכנתו לקריאה שנייה ושלישית במליאה.

חמד עמאר: תודה רבה, הישיבה נעולה.